Iweġġa' gravi wara li jċedi saqaf bih Raġel ta' 53 sena minn Raħal Ġdid sofra ġrieħi gravi wara li ċeda saqaf bih waqt li kien qed jaħdem f'residenza fl-istess lokalità. L-inċident seħħ għall-ħabta tat-3.10 p.m. fi Pjazza Antoine De Paule. Fuq il-post mar tim mediku li ħa lir-raġel l-Isptar Mater Dei għall-kura fejn aktar tard kien iċċertifikat li kien qed isofri ġrieħi ta' natura gravi.